paragraph_text: Zli ratnici (eng. Evil Warriors), izmišljena grupa zlih ratnika u multimedijalnoj franšizi Gospodari svemira, a obuhvaća sve Skeletorove pomagače koji mu služe u ostvarenju njegova cilja da zavlada Eternijom i prisvoji sebi tajne moći dvorca Siva Lubanja. Grupa nije čvrsto organizirana, niti je formalnog karaktera, već se više radi o osobama koje su ovisno o situaciji na raspolaganju zlom gospodaru Skeletoru. Unatoč tome, postoji određeni broj pojedinaca koji su češće uz Skeletora, poput njegove zamjenice i zle čarobnice Evil-Lyn, njegove desne ruke te gospodara zvijeri i životinja Beast Mana, kao i Trap Jawa i Triklopsa.<ref>Zli ratnici - he-man.fandom.com